تەقینەوەی سلێمانی (٢٠٢٢)

تەقینەوەکەی سلێمانی تەقینەوەیەکی تانکی غاز بووە کە لە ١٧ی تشرینی دووەمی ٢٠٢٢ لە گەڕەکی کازیوە لە ناوەندی پارێزگای سلێمانی لە ھەرێمی کوردستان ڕوویداوە. بووە ھۆی داڕمانی سێ خانووی نیشتەجێبوون لە موجەمەعی کوێزا و زیانێکی زۆری بە ژمارەیەکی زۆر ئۆتۆمبێل گەیاندووە. بە گوتەی دیار ئیبراھیم، بەڕێوەبەری بەرگریی شارستانی سلێمانی، تەقینەوەکە بووەتە ھۆی گیانلەدەستدانی ١٥ کەس و برینداربوونی ١٣ کەسی دیکە.

 پێشینە 
پارێزگای سلێمانی عێراق لەنێو ئەو پارێزگایانەدایە کە زۆرترین پشتیان بە سیستمی گەرمکەرەوەی غاز بە بەکارھێنانی تانکی غازی پاڵەپەستۆ بەستووە. بەڵام پشتگوێخستنی ستانداردەکانی سەلامەتی لە کەرتی گواستنەوە و بیناسازیدا لە عێراقدا باو و ئاساییە، ئەمەش دەبێتە ھۆی ڕوودانی ڕووداوی دڵتەزێن لە وڵاتێکدا کە بەشێکی زۆری ژێرخانەکانی لە دۆخێکی خراپدایە. لە کۆتایی مانگی تشرینی یەکەمدا، بەھۆی تەقینەوەی تانکەرێکی غاز لە بەغدا، نۆ کەس گیانیان لەدەستدا و کەسانی دیکەش برینداربوون. لە ڕووداوێکی دیکەی مانگی نیسانی ساڵی ٢٠٢١، بەھۆی ئاگرکەوتنەوە لە نەخۆشخانەیەکی بەغدا بەھۆی تەقینەوەی سلندەری ئۆکسجین بەھۆی ھەڵگرتنی نادروست زیاتر لە ٨٠ کەس گیانیان لەدەستدا.

 قوربانییەکان 
دوابەدوای کۆتاییھاتنی ئۆپەراسیۆنەکانی ڕزگارکردن لەلایەن بەرگری شارستانی لە پارێزگاکە، بە وتەی ھەڤاڵ ئەبووبەکر پارێزگاری سلێمانی، تەقینەوەکە ١٥ کوژراو و ١٣ برینداری لێکەوتەوە، کە زۆرینەی قوربانییەکان ژن و منداڵ بوون.

 ھۆکار 
تەقینەوەکە بەھۆی «دزەکردنی غاز لە سیستمی گەرمکەرەوەی ماڵەکەدا» بووە، کە بووە ھۆی داڕمانی خانووە سێ نھۆمییەکە و زیانگەیاندن بە دوو خانووی دراوسێ.

 سەرچاوەکان 

پۆل:سلێمانی